title: "Christian-Albrechts-Uniwersiteet"
text: "At Christian-Albrechts-Uniwersiteet, ufk\u00f6rt CAU, latinisiaret Christiana Albertina uun Kiel as at \u00e4\u00e4lst an gratst uniwersiteet uun Schleswig-Holstian. Hat as 1665 gr\u00fcnjlaanj wurden an efter hertooch Christian Albrecht n\u00e4\u00e4md wurden. Diar studiare amanbi 28.000 studenten bi gud 400 profesooren (Stant: 2021).\n\nTwaalew wedenskaplidj faan a CAU haa en Nobelpris wonen: Theodor Mommsen (1902), Philipp Lenard (1905), Eduard Buchner (1907), Max Planck (1918), Otto Meyerhof (1922), Gerhard Domagk (1939), Walter Rudolf Hess (1949], Otto Diels (1950), Kurt Alder (1950), Wassily Leontief (1973), Wolfgang Paul (1989), G\u00fcnter Blobel (1999).\n\nFakulteeten \nBi't CAU jaft at knaap 200 stuudiengunger uun aacht fakulteeten.\n Teologii\n Rochtswedenskapen\n Medesiin\n Filosofii, diar hiar uk a spriaken tu\n Agraarwedenskapen\n Matematiik an Nat\u00fc\u00fcrwedenskapen\n Wiartskap an Sotsiaalwedenskapen\n Technik\n\nTu jodiar fakulteeten hiar weder en hialer r\u00e4 instituuten an iinrachtangen, diar jo m\u00e4 enkelt teemos befaade. Ian diarfaan as det Nuurdfresk Wurdenbuksteed uun't Filosoofisk Fakulteet, diar ham m\u00e4't fresk spriak befaadet.\n\nLuke uk diar \n\n W\u00e4\u00e4bsteed faan't CAU\n\nSchleswig-Holstian"